Lisa 1

Põhja-Pärnumaa Vallavalitsuse 10.12.2024

korralduse nr

juurde

**PROJEKTEERIMISTINGIMUSED**

**Ehitustegevuse liigi täpsustus:**

Tulekustutusvee tiigi rajamine

**Projekteerimistingimuste andja**

Asutus: Põhja-Pärnumaa Vallavalitsus

Asutuse registrikood: 77000234

Ametniku nimi: Reet Olev

Ametniku ametinimetus: vallaarhitekt

**Taotluse andmed**

Liik: projekteerimistingimuste taotlus detailplaneeringu koostamise kohustuse puudumisel

Number: 2411002/07148

Kuupäev: 17.09.2024

**Ehitamisega hõlmatava kinnisasja andmed, sh katastritunnus ja koha-aadress:**

1. Pärnu maakond, asukohaga Põhja-Pärnumaa vald, Kõnnu küla, Kõrtsi (katastritunnus 27601:002:0044) kinnistu.
2. Maakasutuse sihtotstarve: maatulundusmaa 100%
3. Kinnistu pindala 504477m², millest õuemaa 6456m², metsamaa 83821m², haritav 381209m² ja ülejäänud looduslik rohumaa ning muu maa.

**Projekteerimistingimuste sisu ja põhjendused**

Keskkonnamõju hindamise ja keskkonnajuhtimissüsteemi seaduse <https://www.riigiteataja.ee/akt/KeHJS> (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kinnistule kavandatav tegevus ei vasta ühelegi KeHJS § 6 lg 1 välja toodud tegevusele, tegevus kuulub KeHJS § 6 lg 2 p 1 ja 2 alla, mille korral on vajalik anda eelhinnang selgitamaks välja, kas tegevusega võib kaasneda oluline keskkonnamõju. Kavandataval tegevusel on otsene seos Vabariigi Valitsuse 29.08.2005. a määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“. Määruses on toodud §11 punkt 7 1 veekogu rajamine, kui selle veepeegli pindala on üks hektar või suurem **või kui eemaldatava pinnase kogus on vähemalt 10 000 kuupmeetrit**, mille puhul tuleb anda keskkonnamõju hindamise vajalikkuse eelhinnang. Planeeritud lahenduses võib tekkida vajadus üle **10 000 m³** pinnase eemaldamisega.

**Sellest tuleneb, et võib tekkida vajadus keskkonnamõju hindamise eelhinnangu koostamisele.** Vajaduse tekkimisel tuleb antud hinnang esitada koos ehitusprojektiga ehitusloa menetluses.

(<https://www.riigiteataja.ee/akt/103062015002?leiaKehtiv>).

**Kasutamise otstarve**

24232 tulekustutusvee tiik

|  |  |
| --- | --- |
| **Taotleja selgitused** | * Kaevist kavatsen kasutada oma kinnistu tarbeks. Plaanin osaliselt tõsta kinnistut. Samuti kasutan väljakaevet juurdepääsuteede ehituseks tiigile. * Pinnast kinnistult välja ei veeta. * Vajadus on ka naaberkinnistute hoonete tarvis tulekustutusvee võtmine. |
| **Asukoht** | * asukohaskeem lisa 2; * Juurdepääs oma kinnistult. |
| **Kitsendused** | * Katastriüksusele jäävad maaparandustööde hoiualad (id 14614349, vid 5111340020030001 ja 14607243, vid 5111340020050001). * Katastriüksus kõrval kulgeb riigimaantee 20160 Lokuta-Kõnnu tee (27601:002:0036) koos oma kaitsevööndiga. * Kinnistule jäävad ka alla 1kV elektriõhuliinid AMKA 3x70+95 (id 8233364, vid 8849462) ja AMKA 3x70+95 (id 8240409,vid 6608145). * **Tiiki mitte planeerida kitsenduste aladele**. * Kinnistult kaevise väljaveo loa annab Keskkonnaamet; |
| **Lubatud suurim ehitisealune pind** | * Koos teede ja platsidega **kuni 6748m²** |
| **Kõrgus; kaugus kinnistu piirist** | * Sügavus **kuni 4m**; * kaugus riigitee poolsest kinnistu piirist ca 25m ja Raku kinnistu (27601:002:0054) ca 30m. |
| **Arhitektuurilised, ehituslikud ja kujunduslikud tingimused** | * Rajatise kaldad kindlustada ja piirata (metsloomade ja inimeste ohutuse huvides); * **Projektis määrata eemaldatava pinnase kogus.** |
| **Maa-alal ehitise teenindamiseks vajaliku ehitise võimalik asukoht** | Taotletavad ehitised **peavad ära mahtuma** asendiplaanil märgitud maa-alale; |
|  | Projektis tuleb ära näidata juurdepääs tulekustutusvee võtmiseks **JA RAJATAVA KUIVHÜDRANDI ASUKOHT;** |
| **Maakorralduslikud toimingud** | Uut kinnistut ei moodustata |
|  |  |
| **Ehitusuuringute tegemise vajadus**  **Tehnilised tingimused ja tegevused** | * projekt peab olema vormistatud topogeodeetilisel alusplaanil M1:1000 või 1:500. * Mõõdistuse originaalfailid esitada Põhja-Pärnumaa vallavalitsusele. * Mahasõidu määramiseks riigiteelt küsida tingimused Transpordiametist. |
| **Kooskõlastused ja arvamused** | Ehitusprojektile võtta **kinnistuomaniku digitaalne** **nõusolek**;  Ehitusprojekt esitatakse arvamuse saamiseks:   * Vajadusel Keskkonnaametile; * maaomanikule, kelle ehitusõigust või maakasutust projekt mõjutab. |

1. Ehitusprojekt koostada vastavalt Eestis kehtivatele projekteerimisnormidele ja majandus- ja taristuministri 17.07.2015. a määrusele nr 97 „Nõuded ehitusprojektile“ ning heale projekteerimistavale.
2. Ehitusprojekti juurde lisada projekteerimistingimused.
3. Ehitusloa taotlemiseks esitada ehitusprojekt Põhja-Pärnumaa Vallavalitsusele digitaalselt allkirjastatuna vastavalt Ehitisregistri Ehitusprojekti dokumentide vormistamise nõuetele „Ehitisregistri Juhendmaterjal Lisa 2“ pdf-formaadis koos vormikohase ehitusloa taotlusega.

**Vaidlustamisviide**

Käesolevat korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põhja-Pärnumaa Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Piret Müür

vallasekretär